கேள்வி: கார்ஸ் மாகாணம் - மாவட்டங்கள் பற்றி தகவல் சொல்.
பதில்: கார்ஸ் மாகாணம் 8 மாவட்டங்களாக ( ''ilçe'' ) பிரிக்கப்பட்டுள்ளது, ஒவ்வொரு மாவட்டத்துக்கும் அந்த மாவட்டத்தின் தலைநகரின் பெயர் இடப்பட்டுள்ளது. கார்ஸ் மாகாணத்தில் 383 கிராமங்கள் உள்ளன.
கேள்வி: கார்ஸ் மாகாணம் - பொருளாதாரம் பற்றி நீங்கள் என்ன அறிந்துள்ளீர்கள்?
பதில்: கார்ஸ் மாகாணத்தின் பொருளாதாரமானது வேளாண்மை, கால்நடை வளர்ப்பு மற்றும் வனவியல் ஆகியவற்றை அடிப்படையாக கொண்டுள்ளது. கார்ஸ் மாகாணத்தில் வேலை செய்யும் மக்களில் 85% பேர் வேளாண் மக்கள் அல்லது கால்நடை மேய்ப்பர்கள் ஆவர். மாகாணத்தின் மொத்த உள்நாட்டு வருமானத்தில் 60% இந்த துறைகளிலிருந்து பெறப்படுகிறது. தொழில் துறை, சுற்றுலா மற்றும் வர்த்தகம் போன்றவை வளர்ந்து வருகின்ற பிரிவுகளாக உள்ளன. இப்பகுதியில் தாவரங்கள் வளர்க்கப்படுவதானது காலநிலையால் கட்டுப்படுத்துகிறது. காஸ்மேன் மற்றும் துஸ்லூகாவில், பருத்தி, சர்க்கரைவள்ளிக்கிழங்கு, பீன்ஸ் மற்றும் வெட்சுகள் போன்றவை பயிர் செய்யப்படுகின்றன. காய்கறி தோட்டம் மற்றும் பழத்தோட்டங்கள் குறிப்பிடத்தக்க அளவு வளர்ச்சி அடையவில்லை. கோதுமை, பார்லி, பருத்தி மற்றும் சிறிய அளவிலான புகையிலை மாகாணத்தில் விளைவிக்கப்படுகின்றன. வேளாண்மையை விட இப்பகுதியில் கால்நடை வளர்ப்பு முக்கியமானதாக உள்ளது. இங்கு உள்ள புன்னிலம், புல்வெளிகள் மற்றும் வளமான தாவரங்கள் போன்றவை கால்நடை வளர்ப்பின் வளர்ச்சிக்கு வழிவகுத்தன. கார்ஸ் மாகாணத்தின் 70% பரப்பளவில் உள்ள புன்னிலம் மற்றும் புல்வெளிகள், தற்போதைய இப்பகுதியில் உள்ள கால்நடை வளர்ப்பில் குறைந்தது பத்து மடங்குக்கு போதுமானதாக உள்ளன. துருக்கியின் மிகப்பெருமளவில் கால்நடை வளர்க்கப்படும் மாகாணம் கார்ஸ் ஆகும், இது கால்நடை வர்த்தகத்தின் மையமுமாகும். காஸ் பிராந்தியத்திற்கு மிகவும் சிறப்பு வாய்ந்தநான வாத்து இனப்பெருக்கத்தை அதிகரிக்க முயற்சிகள் மேற்கொள்ளப்படுகின்றன. கார்ஸ் உணவுகளில் அதன் இறைச்சி ஒரு சிறப்பான இடத்தைப் பெறுவது அல்லாமல், வாத்து கல்லீரல் மற்றும் உதிரும் இறகு போன்றவை ஏற்கனவே ஐரோப்பா ஏற்றுமதி செய்யப்பட தொடங்கிவிட்டன. கார்ஸ் மாகாணத்தில் காடுகள் நிறைய இல்லை என்றாலும் இப்பகுதி காடுகளுக்கு சாதகமான நிலப்பகுதியாகும். மாகாணத்தின் 4% மட்டுமே காடுகளைக் கொண்டுள்ளது. இங்குள்ள காடுகளில் ஸ்காட்ஸ் பைன், ஸ்ப்ரூஸ் மற்றும் ஆல்டர் ஆகியவை அதிகம் காணப்படும் மர இனங்கள் ஆகும். சுமார் பரப்பளவில் வனத்துறை மூலம் மரம் நடப்பட்டுள்ளது. மாகாணத்தில் பாறை உப்பு, ஆசனிக்கு, கல்நார், மெக்னசைட்டு, ஜிப்சம் மற்றும் பெர்லைட் ஆகிய தாது படுக்கைகள் ஆராயப்பட்டுள்ளன, இருப்பினும், இங்கு பாறை உப்பு மட்டுமே வெட்டப்படுகிறது. கார்ஸில் உள்ள முக்கிய தொழிற் சாலைகளாக இறைச்சி பதப்படுத்துதல், கால்நடை தீவனம் பதப்படுத்துதல், தானிய அரவை ஆலை, நூல், தோல் பதனிடுதல், பாதணிகள், சிமென்ட் மற்றும் செங்கல் தொழிற்சாலைகள் போன்றவை உள்ளன.